CFRESH พุ่งกว่า 6% มองแนวโน้มกำไรเติบโตดี กูรูแนะนำ “ซื้อ”
CFRESH พุ่งกว่า 6% กูรูมองแนวโน้มกำไรปกติช่วงที่เหลือปีนี้เติบโตดี โดย ณ เวลา 10.58 น. ราคาอยู่ที่ 8.50 บ. บวก 0.50 บ. หรือ 6.25% ด้วยมูลค่าซื้อขาย 5.64 ลบ. ด้านบล. เคทีบี (ประเทศไทย) แนะนำ "ซื้อ"
25 ส.ค. 2559

ผู้สื่อข่าวรายงานว่า ราคาหุ้นบริษัท ซีเฟรชอินดัสตรี จำกัด (มหาชน) หรือ CFRESH ณ เวลา 10.58 น. ราคาอยู่ที่ 8.50 บาท เพิ่มขึ้น 0.50 บาท หรือ 6.25% มูลค่าซื้อขาย 5.64 ล้านบาท เมื่อเวลา 10.23 น. โดยเปิดตลาดที่ 8.20 บาท ราคาปรับตัวขึ้นสูงสุดที่ 8.55 บาท และราคาปรับตัวลงต่ำสุดที่ 8.20 บาท

ด้าน บล.เคทีบี (ประเทศไทย) ระบุในบทวิเคราะห์นแนะ“ซื้อ”หุ้น  บมจ.ซีเฟรชอินดัสตรี (CFRESH) มองแนวโน้มกำไรปกติช่วงที่เหลือจะเติบโตได้ดี จากผลของอุปทานกุ้งจากอินเดียต่ำกว่าคาด ส่งผลให้ราคากุ้งทั่วโลกมีแนวโน้มที่จะปรับตัวสูงขึ้น
ขณะที่การเลี้ยงกุ้งในประเทศยังมีการเติบโตที่ดี จากการพัฒนาสายพันธุ์กุ้งที่ทำให้สามารถเลี้ยงได้หลายรอบมากขึ้นจากเดิม 2-3 ครั้งต่อปี เพิ่มขึ้นเป็น 4-6 ครั้งต่อปี) เกษตรกรผู้เลี้ยงกุ้งจึงยังมีกำไรที่ดีแม้ปริมาณการเลี้ยงเพิ่มขึ้นจะทำให้แนวโน้มราคากุ้งในประเทศจะปรับตัวลดลงก็ตาม
อย่างไรก็ตาม แม้ปัจจัยที่ระบุข้างต้นจะช่วยทำให้กำไรของ CFRESH ดีขึ้น (ต้นทุนลดลง ปริมาณขายและราคาขายเพิ่มขึ้น) แต่การอ่อนตัวของค่าเงินปอนด์หลัง Brexit ได้กดดันทำให้ยอดขายสามารถแปลงค่าเป็นเงินบาทได้ต่ำลง ส่งผลให้แนวโน้มกำไรปกติในช่วงที่เกิดการอ่อนตัวของเงินปอนด์จะไม่ได้ดีมากอย่างที่ควรจะเป็น
ปัจจุบัน CFRESH ได้เริ่มเจรจากับทางลูกค้าในอังกฤษที่เดิมรับราคาขายเงินปอนด์กลับมารับเป็นเงินสกุลดอลลาร์สหรัฐฯ ส่งผลให้ความเสี่ยงค่าเงินปอนด์ลดลง (ลูกค้ารับความเสี่ยงด้านค่าเงินเอง แต่เนื่องจากเป็น chain ร้านค้าปลีกรายใหญ่ของโลกจึงมีการป้องกันความเสี่ยงของเงินปอนด์/ดอลลาร์สหรัฐฯอยู่แล้ว)
ขณะที่เดิมบริษัทมีการให้เงินกู้แก่บริษัทย่อยส่งผลให้ต้องบันทึกผลขาดทุนจากอัตราแลกเปลี่ยนเมื่อเงินปอนด์อ่อนค่าลง ปัจจุบันบริษัทมีการออกหุ้นกู้เงินบาทและ swap เป็นสกุลเงินปอนด์ ส่งผลให้มี net fx exposure กับเงินปอนด์น้อยลง (มีผลขาดทุน/กำไรจากการเปลี่ยนแปลงของค่าเงินปอนด์ลดลง) ซึ่งลดความเสี่ยงด้านอัตราแลกเปลี่ยนของ CFRESH ต่อความผันผวนของค่าเงินหลัง Brexit ในอนาคตได้
ทั้งนี้ ได้ปรับประมาณการกำไรของ CFRESH ในปีนี้ลงอยู่ที่ 232 ล้านบาท (-49.5% YoY) จากแนวโน้มการบันทึกผลขาดทุนจากอัตราแลกเปลี่ยนจากเงินปอนด์ที่อ่อนค่า ส่งผลให้กำไรสุทธิอ่อนตัวลงมากแม้กำไรปกติคาดจะยังสามารถทรงตัวจากปีก่อนได้
นอกจากนี้ คาดกำไรในปีหน้าคาดจะเติบโตโดดเด่นเป็นผลจากการปรับโครงสร้างการผลิตกุ้งในเบลิซ ทำให้ไม่ต้องบันทึกผลขาดทุนจากกิจการฟาร์มกุ้งดังกล่าวเพิ่มเติม (ปีละประมาณ 100 ล้านบาท) ผลักดันให้กำไรที่คาดอยู่ที่ 488 ล้านบาท (+110% YoY) เติบโตโดดเด่นจากฐานที่ต่ำในปีนี้
พร้อมประเมินราคาเหมาะสมของ CFRESH ปีหน้าอยู่ที่ 10.50 บาท (อิง P/E 10 เท่า) โดยมองบริษัทมีความน่าสนใจมากขึ้นหลังปรับตัวเพื่อเลี่ยงผลกระทบของค่าเงินปอนด์ได้ดีขึ้น ขณะที่แนวโน้มอุตสาหกรรมยังอยู่ในทิศทาง